Mamlakatda koronavirusga qarshi ommaviy emlash 18 yanvarda boshlangan. Foto: TASS Rossiyada xorij fuqarolari, jumladan, mehnat migrantlarini koronavirusga qarshi emlash hozircha rejalashtirilmagan. Bu haqda Rossiya koronavirusga qarshi kurashish bo‘yicha tezkor shtabi ma’lum qildi, deb xabar berdi Interfaks. 4 aprel kuni mamlakat bosh vaziri o‘rinbosari Tatyana Golikova Rossiyada emlanishni istagan fuqarolar soni keskin o‘sganini aytgandi. Mamlakatda koronavirusga qarshi ommaviy emlash 18 yanvarda boshlangan. Hozirda asosan «Sputnik V» vaksinasi bilan emlash amalga oshirilmoqda. O‘tgan haftada regionlarga «Vektor» ilmiy markazi ishlab chiqqan «EpiVakKorona» vaksinasi yetkazib berildi. Mart oxirlarida Chumakov nomidagi markazda «KoviVak» deb nomlangan uchinchi vaksina ishlab chiqarilishi boshlandi. Vaksina yaqin kunlarda sotuvga chiqishi kutilmoqda.